Na osnovu Zakona o državnoj imovini ("Službeni list CG", br.21/09), Uredbe o prodaji i davanju u zakup stvari u državnoj imovini („Službeni list CG“, broj 44/10), Uredbe o prodaji akcija i imovine putem javne aukcije („Službeni list RCG“, broj 20/04) i zaključaka Vlade Crne Gore, broj 08-421/24-2045/2 sa sjednice od 18. aprila 2024. godine, Ministarstvo prostornog planiranja, urbanizma i državne imovine objavljuje

**JAVNI P O Z I V ZA UČEŠĆE NA JAVNOM NADMETANJU**

**ZA PRODAJU NEPOKRETNOSTI U DRŽAVNOJ SVOJINI U OPŠTINI BAR**

**1. Predmet prodaje**

Predmet prodaje je državna imovina u svojini Crne Gore, koju čini:

- katastarska parcela broj 2063, po načinu korišćenja dvorište, površine 57m2 i ruševina porodične stambene zgrade površine 48m2, upisana u list nepokretnosti broj 293, KO Seoca, opština Bar.

 **2. Početna cijena nepokretnosti koja je predmet javnog nadmetanja**

Početna cijena nepokretnosti iz tačke 1 ovog javnog poziva iznosi ukupno 472,50 €, odnosno 4,50 €/m².

**3. Mjesto i vrijeme održavanja javnog nadmetanja**

Prodaja nepokretnosti iz tačke 1 će se vršiti, javnim usmenim nadmetanjem u prostorijama Ministarstva prostornog planiranja, urbanizma i državne imovine, IV proleterske brigade 19, kancelarija broj 117, dana **27.05.2024. godine, ponedjeljak u 10:00 časova.**

**4.Uslovi javnog nadmetanja**

Pravo da učestvuju na javnom nadmetanju imaju podnosioci prijava odnosno sva domaća i strana pravna i fizička lica, koja uplate depozit u iznosu od 5% od iznosa početne cijene za predmetnu nepokretnost, i to: **23,70 €.**

Uplata novčanog depozita se vrši na žiro račun Ministarstva prostornog planiranja, urbanizma i državne imovine br. 510000000017901293- za učešće za javnom nadmetanju.

Obrazac Prijave za učešće na javnom nadmetanju može se dobiti u kancelariji broj 117, u Ministarstvu prostornog planiranja, urbanizma i državne imovine, svakog radnog dana, do 20.05.2024. godine (od 10-13 časova).

Rok za podnošenje prijava je najkasnije do 24.05.2024. godine do 15 h.

Minimalanu promjenu raspona ponuda u postupku usmenog nadmetanja utvrđuje Komisija za prodaju državne imovine u skladu sa Uredbom o prodaji akcija i imovine putem javne aukcije.

Postupak usmenog nadmetanja se završava ako niko od učesnika ni na treći poziv ne ponudi veću cijenu od do tada ponuđene najveće cijene. U tom slučaju kupcem se proglašava učesnik koji je prvi ponudio najveću postignutu cijenu.

Smatraće se da su ispunjeni uslovi za javnu prodaju, ako u naznačeno vrijeme pristupi makar jedan učesnik prodaje koji ponudi iznos početne cijene za određenu nepokretnost.

Učesnik koji ponudi najveću cijenu proglašava se kupcem, a njegova ponuda smatraće se prihvaćenom ponudom za kupovinu predmetne imovine.

**5.Ostali uslovi**

Kupac je dužan da sa Vladom Crne Gore - Ministarstvom prostornog planiranja, urbanizma i državne imovine zaključi Ugovor o kupoprodaji predmetne nepokretnosti u roku od 60 (šesdeset) dana od dana javnog nadmetanja.

Ukoliko kupac ne zaključi ugovor o kupoprodaji u predviđenom roku od 60 (šesdeset) dana od dana javnog nadmetanja ili ne isplati kupoprodajnu cijenu u predviđenom roku, gubi pravo na povraćaj depozita, a prodavac ima pravo da zaključi ugovor o kupoprodaji predmetne imovine sa drugim ponuđačem javnog nadmetanja koji je ponudio drugu najveću cijenu.

Pravo na povraćaj depozita gubi potencijalni kupac koji podnese prijavu, a ne učestvuje, odnosno ne registruje se za javno nadmetanje.

Uplaćeni depozit će se vratiti ostalim učesnicima u roku od 7 (sedam) dana od dana javnog nadmetanja, a depozit izabranog ponuđača se zadržava i uračunava u kupoprodajnu cijenu.

Troškovi prenosa imovine (porez, takse i ostalo) padaju u cjelosti na kupca.

Registracija učesnika će se vršiti u prostorijama Ministarstvu prostornog planiranja, urbanizma i državne imovine, Stanka Dragojevića 2, Podgorica, 15 minuta prije početka održavanja javnog nadmetanja za konkretne nepokretnosti.

Bliže informacije mogu se dobiti u Ministarstvu prostornog planiranja, urbanizma i državne imovine, kontakt telefon: **020/446-365.**

Tekst ovog javnog poziva objavljen je na sajtu Ministarstva prostornog planiranja, urbanizma i državne imovine [*https://www.gov.me/mepg*](https://www.gov.me/mepg)